CELEX: 62009CN0037
Language: fi
Date: 2009-01-28 00:00:00
Title: Asia C-37/09: Kanne 28.1.2009 — Euroopan yhteisöjen komissio v. Portugalin tasavalta

4.4.2009   
            
            
               FI
            
            
               Euroopan unionin virallinen lehti
            
            
               C 82/17
            
         Kanne 28.1.2009 — Euroopan yhteisöjen komissio v. Portugalin tasavalta
   (Asia C-37/09)
   (2009/C 82/31)
   Oikeudenkäyntikieli: portugali
   Asianosaiset
   
      Kantaja: Euroopan yhteisöjen komissio (asiamiehet: J.-B. Laignelot, S. Pardo Quintillán ja P. Guerra e Andrade)
   
      Vastaaja: Portugalin tasavalta
   Vaatimukset
   
               —
            
            
               Yhteisöjen tuomioistuimen on todettava, ettei Portugalin tasavalta ole noudattanut jätteistä 5.4.2006 annetun Euroopan parlamentin ja neuvoston direktiivin 2006/12/EY, jolla on kodifioitu jätteistä 15.7.1975 annettu neuvoston direktiivi 75/442/ETY, 4 ja 8 artiklan ja pohjaveden suojelemisesta tiettyjen vaarallisten aineiden aiheuttamalta pilaantumiselta 17.12.1979 annetun neuvoston direktiivin 80/68/ETY 3 ja 5 artiklan mukaisia velvoitteitaan, koska se ei ole toteuttanut tarvittavia toimenpiteitä varmistaakseen, että Lourosan kunnan alueella sijaitseville Limasin, Linosin ja Barreirasin louhimoille toimitetut jätteet hyödynnettäisiin tai käsiteltäisiin ihmisen terveyttä vaarantamatta ja ympäristölle vahinkoa aiheuttamatta ja erityisesti siten, ettei vedelle ja maaperälle aiheutuisi vaaraa, ja että jätteet uskottaisiin yksityiselle tai julkiselle jätteenkeräilytoimijalle tai niiden hyödyntämisestä tai käsittelystä huolehtivalle yritykselle, ja koska se ei ole toteuttanut tarvittavia toimenpiteitä rajoittaakseen 17.12.1979 annetussa direktiivissä 80/68/ETY olevan luettelon II soveltamisalaan kuuluvien aineiden pääsyä pohjavesiin
            
         
               —
            
            
               Portugalin tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Eri lähteistä peräisin olevia jätteitä alettiin 1980-luvulla sijoittaa käytöstä poistetuille louhoksille ilman minkäänlaista viranomaisvalvontaa. Jätteiden sijoittamista louhoksille jatkettiin helmikuuhun 2004 asti. Ne suljettiin kesäkuussa 2004.
   Entisten louhosten alueiden eri kohdissa tehdyt vesianalyysit ovat osoittaneet huolestuttavia kemiallisia pilaantumislukuja. Alueen pohjavesi on pilaantunut.
   Portugalin viranomaiset eivät vuosien mittaan ole toteuttaneet mitään toimenpiteitä estääkseen yksilöimättömien jätteiden haltijoita sijoittamasta ja jättämästä niitä käytöstä poistetuille louhoksille. Se ei ole valvonut jätteiden sijoittamista ja jättämistä louhoksille eikä niiden hyödyntämistä.
   Portugalin viranomaiset eivät myöskään ole toteuttaneet tarvittavia toimenpiteitä estääkseen sen, että pohjavesiin pääsee myrkyllisiä ja haitallisia aineita. Ne eivät ole asettaneet niiden jätteiden, joista aiheutuu välillisiä vaarallisten aineiden päästöjä pohjavesiin, sijoittamisen edellytykseksi edeltävien tutkimusten suorittamista. Ne eivät myöskään ole valvoneet jätteiden sijoittamista maan pinnalle.